Ernests Blese

Ernestas Blesė (, 1892 m. gruodžio 27 d. Ryga, Rusijos imperija – 1964 m. gruodžio 2 d. Germersheimas, Reino kraštas-Pfalcas) – latvių kalbininkas, kalbos istorikas.

Biografija 
1914 m. baigė Sankt Peterburgo universitetą. 1917–1918 m. apgynė magistro darbus iš sanskrito, senovės graikų, lotynų istorinės gramatikos, senovės slavų ir indoeuropiečių lyginamosios gramatikos. 1928 m. daktaras.

1928–1944 m. Latvijos universiteto profesorius. 1930–1940 m. Latvijos filologų draugijos pirmininkas. 1929–1939 m. Latvijos švietimo ministerijos mėnraščio „Izglītības ministrijas mēnešraksts“ redaktorius, 1930–1940 m. Filologų draugijos pirmininkas. 1944 m. pasitraukė į Vakarus. 1945–1949 m. latvių gimnazijos Hanau direktorius. Nuo 1946 m. dirbo Mainco universitete.

Tyrė kuršių kalbą, baltarusių kalbos lituanizmus, daugiausia latvių onomastiką.

Bibliografija 
 Kalbotyros įvadas (Ievads valodniecībā) 1922 m.
 Pavardžių rašybos žodynas (Uzvārdu pareizrakstības vārdnīca), su V. Petersonu, 1927 m.
 Latvių asmenų vardų ir pavardžių studijos (Latviešu personu vārdu un uzvārdu studijas) t. 1 1929 m.  
 Latvių rašybos vadovas (Latviešu pareizrakstības rokas grāmata), su V. Petersonu, 1933 m.
 Rašybos žodynas (Pareizrakstības vārdnīca), 1939 m.
 Latvių literatūros istorija (Latviešu literatūras vēsture: vecākais un vidējais posms, no. XVI g. s. vidus līdz XIX g. s. vidum), Frankfurt am Main, Gaismas pils, 1947 m.
 KĀDS VĀRDS PAR LATVIEŠU VALODU. Jaunā Gaita nr. 43, 1963

Šaltiniai 

Latvijos kalbininkai
Baltistai
Literatūros istorikai
Latvistai